Ødemark (band)

Ødemark er et norsk band fra Marker kommune som ble stiftet i 2001. Bandet ble opprinnelig startet under navnet Dixie Freaks og sang alle sine låter på engelsk. I 2012 byttet de navn til Ødemark og begynte å skrive og synge låter på norsk.

Historie

Dixie Freaks (2001–2012) 
Dixie Freaks ble startet av Simen Gunneng, det eneste gjenværende medlemmet fra en tidligere gruppe. Bandet ble dannet med tanke på å spille coverlåter. Det begynte med en opptreden på et 40-års selskap, men det ledet til flere konserter og til slutt var de 9 medlemmer i bandet. 

Dixie Freaks ble kjent for sin instrumentering, som inkluderte alt fra vaskebrett til trekkspill. De hadde det gøy med musikken sin og spilte opptil 50 konserter i året. En stor del av deres oppdrag var kirkekonserter, hvor de spilte kristne låter, ofte med en bluegrass-vri. 

Bandets første album, Folk song & deadline ballades, ble utgitt i 2009. Alle sangene var på engelsk og albumet inneholdt 9 låter. Albumet ble produsert av Freddy Holm.

Ødemark (2012–) 
I 2012 bestemte bandet seg for å ta en ny retning. De ønsket å skrive en plate som handlet om lokalmiljøet i Marker kommune. Tekstene ble skrevet på norsk og var preget av dystre fortellinger om gamle drap og lignende hendelser i området. Den nye platen, "Toget som aldri kom", markerte bandets offisielle navnebytte til Ødemark, inspirert av historien og geografien til Marker kommune.

Bandet har fortsatt å utvikle sin musikk og har gitt ut to ytterligere album siden da; "Engler å vin" i 2015 og "Barbeint på glasskår" i 2018. Høsten 2023 kommer deres fjerde album "Øst". Mesteparten av albumet er produsert i Sigmund Søbyskogen sitt eget studio, men en del av det ble spilt inn hos Velvet Recording i Spydeberg.

Medlemmer 
Medlemmer per 2023:
 Sigmund Søbyskogen (2005- ), fra Ørje. Gitar, pedal steel, lapsteel, dobro, låtskriver og tekstforfatter. 
 Simen Gunneng (2001- ), fra Halden. Vokal, gitar, munnspill, banjo og fløyte,
 Morten Bakker (2007- ), fra Ørje: Gitar, tenorbanjo. 
 Roy Pettersen (2012- ), fra Spydeberg: Bass
 Kristian Håkonsen (2018- ), fra Spydeberg: Trommer
Tore Håkonsen (2012- ), fra Spydeberg. Orgel, piano, trekkspill.

Tidligere medlemmer

- Tor Einar Wiik -Bass

- Erik Nilson - Piano & trekkspill

- Oddmund Jensen -Trommer

- Per Moen - Trommer

Diskografi

- Folk song & deadline ballades (2009)

- Toget som aldri kom (2012)

- Engler å vin (2015)

- Barbeint på glasskår (2018)

- Øst (2023)

Web: https://www.facebook.com/profile.php?id=100063566978924

Referanser

HTTP://HuskerDu.no 

Artikler opprettet med artikkelveiviseren
Norske musikkgrupper